*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*252. számú előterjesztés*

Bátaszék Város Önkormányzat Képviselő-testületének 2018. október 31-én

16,00 órakor megtartandó ülésére

*Mikrotérségi Óvoda, Bölcsőde és Konyha Szervezeti és Működési Szabályzatának, valamint pedagógiai programjának véleményezése*

|  |
| --- |
| **Előterjesztő:** Simon Csabáné igazgató  **Készítette:** Simon Csabáné igazgató  **Törvényességi ellenőrzést végezte:** Takácsné Gehring Mária aljegyző  **Tárgyalja:**  KOIS Bizottság: 2018. 10. 29. |

***Tisztelt Képviselő-testület!***

Alsónána község óvodája 2018. szeptember 1-jétől a Mikrotérségi Óvoda, Bölcsőde és Konyha tagóvodája, ezért az óvoda igazgatója elkészítette az intézmény szervezeti és működési szabályzatának, valamint a pedagógiai programnak a módosítását is. Az ebből eredő változásokat sárga szín jelzi. A pedagógiai program módosítását az Óvodai Nevelés Országos Alapprogramjának módosítása is szükségessé tette, mely változásokat piros szín jelzi.

A nemzeti köznevelésről szóló 2011. évi CXC. törvény (a továbbiakban: Nkt.) 5. § (2) bekezdése szerint az óvodai nevelés alapelveit az Óvodai nevelés országos alapprogramja határozza meg. Az óvodák az Óvodai nevelés országos alapprogramja alapján készítik el helyi pedagógiai programjukat. Ugyanakkor a 26. § (1) bekezdés szerint a pedagógiai programot a nevelőtestület fogadja el és az intézményvezető hagyja jóvá. A pedagógiai program azon rendelkezéseinek érvénybelépéséhez, amelyekből a fenntartóra többletkötelezettség hárul, a fenntartó egyetértése szükséges. A pedagógiai programot nyilvánosságra kell hozni.

A Mikrotérségi Óvoda és Bölcsőde Intézmény-fenntartó Társulás Társulási Megállapodásának III/2.) a) és c) pontja értelmében a Társulási Tanács irányítási jogai közé tartozik az óvoda szervezeti és működési szabályzatának jóváhagyása és az egységes pedagógiai programjának jóváhagyása, módosítása, hatályon kívül helyezése.

Mindezek alapján kérem az alábbi határozati javalatok elfogadását.

**1. határozati javaslat**

**a Bátaszéki Mikrotérségi Óvoda, Bölcsőde és Konyha Szervezeti és Működési Szabályzatának véleményezésére**

Bátaszék Város Önkormányzatának Képviselő-testülete javasolja a Mikrotérségi Óvoda és Bölcsőde Intézmény-fenntartó Társulás Társulási Tanácsának a Mikrotérségi Óvoda, Bölcsőde és Konyha új Szervezeti és Működési Szabályzatának jóváhagyását.

*Határidő:* 2018. november 5.

*Felelős:* Takácsné Gehring Mária aljegyző

(a határozat megküldéséért)

*Határozatról értesül:* Simon Csabáné óvodaigazgató

Alsónána, Alsónyék és Pörböly községek polgármesterei

irattár

**2. Határozati javaslat:**

**a Bátaszéki Mikrotérségi Óvoda, Bölcsőde és Konyha Pedagógiai Programjának véleményezésére**

Bátaszék Város Önkormányzatának Képviselő-testülete

1. a nemzeti köznevelésről szóló 2011. évi CXC. törvény 5. § (2) és 26. § (1) bekezdésében, valamint az Óvodai nevelés országos alapprogramjáról szóló 363/2012.(XII.17.) Korm. rendeletben foglaltakra figyelemmel a Bátaszéki Mikrotérségi Óvoda, Bölcsőde és Konyha új Pedagógiai Programjában foglaltakkal egyetért.
2. a 167/2013.(IX.19.) és a 122/2018.(IV.25.) önkormányzati határozatot hatályon kívül helyezi.

*Határidő:* 2018. november 5.

*Felelős:* Takácsné Gehring Mária aljegyző

(a határozat megküldéséért) és

Simon Csabáné óvodaigazgató

(a Pedagógiai Program végrehajtásáért)

*Határozatról értesül:* Simon Csabáné óvodaigazgató

Alsónána, Alsónyék és Pörböly községek polgármesterei

irattár